**Ministru kabineta noteikumu projekta „Par Pirmo grozījumu Lietuvas Republikas Nacionālās aizsardzības ministrijas, Igaunijas Republikas Ekonomikas un komunikāciju ministrijas, Francijas Republikas aizsardzības ministra, Itālijas Republikas Aizsardzības ministrijas, Latvijas Republikas Aizsardzības ministrijas,** **Turcijas Republikas Nacionālās aizsardzības ministrijas un Lielbritānijas un Ziemeļīrijas Aizsardzības ministrijas Saprašanās memorandā par NATO Enerģētiskās drošības izcilības centra (NATO EDC) izveidošanu, administrēšanu un darbību” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts “Par Pirmo grozījumu Lietuvas Republikas Nacionālās aizsardzības ministrijas, Igaunijas Republikas Ekonomikas un komunikāciju ministrijas, Francijas Republikas aizsardzības ministra, Itālijas Republikas Aizsardzības ministrijas, Latvijas Republikas Aizsardzības ministrijas, Turcijas Republikas Nacionālās aizsardzības ministrijas un Lielbritānijas un Ziemeļīrijas Aizsardzības ministrijas Saprašanās memorandā par NATO Enerģētiskās drošības izcilības centra (NATO EDC) izveidošanu, administrēšanu un darbību” (turpmāk — Saprašanās memorands par Centra izveidošanu) sagatavots, lai nostiprinātu Lietuvas kā NATO Enerģētiskās drošības izcilības centra (turpmāk – Centrs) uzņēmējvalsts (turpmāk – Uzņēmējvalsts) iespējas sniegt Centram papildu finansējumu un lai precizētu atsevišķas Centra dalībvalstu (turpmāk – Dalībnieki) kopīgi sedzamo izdevumu pozīcijas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lietuvas Republikas Nacionālās aizsardzības ministrijas, Igaunijas Republikas Aizsardzības ministrijas, Francijas Republikas aizsardzības ministra, Itālijas Republikas Aizsardzības ministrijas, Latvijas Republikas Aizsardzības ministrijas un Turcijas Republikas Nacionālās aizsardzības ministrijas Saprašanās memorands par NATO Enerģētiskās drošības izcilības centra (NATO EDC) izveidošanu, administrēšanu un darbību pieņemts un apstiprināts Ministru kabinetā 2012. gada 3. jūlijā ar noteikumiem Nr. 481. 2014. gadā Saprašanās memorandam par Centra izveidošanu pievienojās Lielbritānijas un Ziemeļīrijas Aizsardzības ministrija.Lietuvas Republikas Nacionālās aizsardzības ministrija ir izteikusi piedāvājumu rast iespēju Uzņēmējvalstij sniegt papildu finansiālo atbalstu Centram tā spēju stiprināšanai, kā arī ierosinājusi precizēt dažas neskaidrās Dalībnieku kopīgi sedzamo izdevumu pozīcijas, lai mainītu situāciju, ka atsevišķi ar Centra Darba plānu saistītu projektu izdevumi (publikācijas, pagaidu darbuzņēmēji un pētniecība un konsultācijas) ir saistīti tikai ar ceļa izdevumiem, kā tas ir saskaņā ar Saprašanās memoranda pašreizējo redakciju. Lai nostiprinātu šīs iniciatīvas, nepieciešams izdarīt attiecīgus grozījumus Saprašanās memorandā par Centra izveidošanu un tā E pielikumā, juridiski nostiprinot elastīgu Uzņēmējvalsts papildu ieguldījumu sniegšanas iespēju un precizējot Dalībnieku kopīgi sedzamos izdevumus. Pirmais grozījums Saprašanās memorandā par Centra izveidošanu tiks parakstīts vienā oriģināleksemplārā angļu un franču valodā un tiks deponēts Lietuvā (Aizsardzības ministrijā). Pārējiem Dalībniekiem tiks nosūtītas apstiprinātas Saprašanās memoranda grozījuma kopijas.  |
| 3. | Projekta izstrādē iesaistītās institūcijas | Atbilstoši Ministru kabineta 2012. gada 3. jūlija noteikumu Nr. 481 2. punktam Saprašanās memorandā noteikto saistību izpildi koordinē Aizsardzības ministrija. Saprašanās memoranda grozījuma projektu izstrādāja Lietuvas Republikas Nacionālā aizsardzības ministrija kā Uzņēmējvalsts koordinators sadarbībā ar Dalībniekiem.  |
| 4. | Cita informācija | Nav. |

 Anotācijas II, III, IV un VI daļu projekts neskar.

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | Projekts atbilst iepriekš ar Saprašanās memorandu par Centra darbību uzņemtajām starptautiskajām saistībām. |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav.  |

Aizsardzības ministrs R. Bergmanis

Vīza: valsts sekretārs J. Garisons

24.01.2017 11:07

521

I. Spriņģe, 67335278

inta.springe@mod.gov.lv